# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 17/2015

# zo zasadnutia Vedenia STU zo dňa 26. 08. 2015

**PRÍTOMNÍ: podľa prezenčnej listiny**

**PROGRAM:**

1. Návrh smernice rektora určujúcej školné a poplatky spojené so štúdiom na STU na akad. rok 2016/2017 (Š. Stanko)
2. Harmonogram prijímacieho konania na akad. rok 2016/2017 (Š. Stanko)
3. Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akad. roku 2016/2017 na ÚM STU (Š. Stanko)
4. Ďalšie podmienky prijímania na štúdium bakalárskeho študijného programu priestorové plánovanie v akad. roku 2016/2017 na ÚM STU (Š. Stanko)
5. Stretnutie so zahraničnými študentmi na mobilitných pobytoch na STU (Š. Stanko)
6. Návrh motivačných opatrení smerujúcich k zvýšeniu záujmu publikovať v renomovaných, vysoko impaktovaných periodikách (S. Biskupič)
7. Dodatok č. 4 k Organizačnému poriadku STU – 1. čítanie (D. Faktor)
8. Návrh príkazu kvestora – Postup účtovania školného na STU (D. Faktor)
9. Návrh na udelenie Plakety STU pri príležitosti životného jubilea (S. Biskupič)
10. Návrhy na zahraničné pracovné cesty (Š. Stanko)
11. Rôzne:

A. Systém zabezpečenia RS Buxus - návrh na zlepšenie súčasného stavu archivácie údajov (M. Peciar)

B. „Veľký projekt“ - výsledky rokovania s UK – ústna informácia (O. Moravčík)

**PREDLOŽENÉ MATERIÁLY:**

1. Návrh smernice rektora „Školné a poplatky spojené so štúdiom na STU na akad. rok 2016/2017“
2. Harmonogram prijímacieho konania na akad. rok 2016/2017
3. Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akad. roku 2016/2017 na ÚM STU
4. Ďalšie podmienky prijímania na štúdium bakalárskeho študijného programu priestorové plánovanie v akad. roku 2016/2017 na ÚM STU
5. Stretnutie so zahraničnými študentmi na mobilitných pobytoch na STU
6. Návrh motivačných opatrení smerujúcich k zvýšeniu záujmu publikovať v renomovaných, vysoko impaktovaných periodikách
7. Návrh dodatku č. 4 k Organizačnému poriadku STU – 1. čítanie
8. Návrh príkazu kvestora – Postup účtovania školného na STU
9. Návrh na udelenie Plakety STU prof. Ing. Jánovi Šajbidorovi, DrSc.
10. Návrhy na zahraničné pracovné cesty
11. Rôzne:

A. Systém zabezpečenia RS Buxus - návrh na zlepšenie súčasného stavu archivácie údajov

**K BODU 1: Návrh smernice rektora „Školné a poplatky spojené so štúdiom na STU na akad. rok 2016/2017“**

Materiál prezentoval prorektor Stanko. Prizvaná: Mgr. Michelková.

Dokument bol predložený v zmysle § 92 ods. 3 a ods. 15 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov a v súlade s článkom 23 bod 12 Štatútu STU v platnom znení. Materiál bol pripravený na základe návrhov fakúlt a Ústavu manažmentu STU v zmysle Úlohy 3/13.4.2015 z porady prorektora a prodekanov pre vzdelávanie konanej dňa 13.4.2015.

Z diskusie:

V rámci diskusie rektor vyjadril názor, že smernica nemusí byť vydávaná každý rok. Smernica predstavuje pravidlá, ktoré sú nemenné. Školné a poplatky by mali byť prílohou smernice alebo jej dodatkom.

**UZNESENIE: 17.1/2015-V**

Vedenie STU prerokovalo návrh smernice rektora „Školné a poplatky spojené so štúdiom na STU na akad. rok 2016/2017“ s pripomienkami.

Vedenie STU odporúča pripraviť nový, jednoduchší systém zverejňovania pravidiel, školného a poplatkov, ako aj pokúsiť sa o ich zjednotenie.

**K BODU 2: Harmonogram prijímacieho konania na akad. rok 2016/2017**

Materiál prezentoval prorektor Stanko. Prizvaná: Mgr. Michelková.

Dokument bol predložený v zmysle § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov; materiál je pripravený na základe podkladov fakúlt a Ústavu manažmentu v zmysle Úlohy 1/15.6.2015 z porady prorektora a prodekanov pre vzdelávanie konanej dňa 15.6.2015.

**UZNESENIE: 17.2/2015-V**

Vedenie STU schvaľuje Harmonogram prijímacieho konania na akad. rok 2016/2017.

**K BODU 3: Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akad. roku 2016/2017 na ÚM STU**

Materiál prezentoval prorektor Stanko. Prizvaná: Mgr. Michelková.

**UZNESENIE: 17.3/2015-V**

Vedenie STU schvaľuje Ďalšie podmienky prijímania na štúdium bakalárskeho študijného programu investičné plánovanie v priemyselnom podniku v akad. roku 2016/2017 na ÚM STU s pripomienkou.

Pripomienka a odporúčanie:

Keďže dokument podlieha schváleniu v AS STU, je potrebné ho do budúcnosti pripraviť a predložiť skôr.

**K BODU 4: Ďalšie podmienky prijímania na štúdium bakalárskeho študijného programu priestorové plánovanie v akad. roku 2016/2017 na ÚM STU**

Materiál prezentoval prorektor Stanko. Prizvaná: Mgr. Michelková.

**UZNESENIE: 17.4/2015-V**

Vedenie STU schvaľuje Ďalšie podmienky prijímania na štúdium bakalárskeho študijného programu priestorové plánovanie v akad. roku 2016/2017 na ÚM STU s pripomienkou.

Pripomienka a odporúčanie:

Keďže dokument podlieha schváleniu v AS STU, je potrebné ho do budúcnosti pripraviť a predložiť skôr.

**K BODU 5: Stretnutie so zahraničnými študentmi na mobilitných pobytoch na STU**

Materiál uviedol prorektor Stanko ako stretnutie so zahraničnými študentmi

prichádzajúcimi na STU v rámci mobilít s účelom oboznámenia sa so systémom štúdia

a podmienkami štúdia na STU v Bratislave.

**UZNESENIE: 17.5/2015-V**

Vedenie STU súhlasí so zorganizovaním stretnutia, s programom, podmienkami a zabezpečením uvedenými v predloženom dokumente.

**K BODU 6: Návrh motivačných opatrení smerujúcich k zvýšeniu záujmu publikovať v renomovaných, vysoko impaktovaných periodikách**

Materiál uviedol prorektor Biskupič v súlade s plánom hlavných úloh.

**UZNESENIE: 17.6/2015-V**

Vedenie STU prerokovalo návrh motivačných opatrení smerujúcich k zvýšeniu záujmu publikovať v renomovaných, vysoko impaktovaných periodikách s pripomienkami.

Vedenie STU dokument odporúča zjednodušiť a prepracovať.

**K BODU 7: Návrh dodatku č. 4 k Organizačnému poriadku STU – 1. čítanie**

Materiál uviedol kvestor.

Ide o aktualizáciu vnútorného predpisu s ohľadom na vykonané a budúce zmeny výkonu

činností dotknutých súčastí STU (Nakladateľstvo STU, Know-how centrum STU, CVT STU).

Určenie podrobností o právomociach dekanov STU v zmysle zákona č. 131/2002 Z. z.

o vysokých školách a o zmene a doplnení niektorých zákonov v znení neskorších predpisov.

**UZNESENIE: 17.7/2015-V**

Vedenie STU prerokovalo návrh dodatku č. 4 k Organizačnému poriadku STU – 1. čítanie

s pripomienkami. Po zapracovaní pripomienok dokument odporúča znova predložiť na

zasadnutie vedenia.

**K BODU 8: Návrh príkazu kvestora – Postup účtovania školného na STU**

Materiál uviedol kvestor.

Ide o určenie podrobností o účtovaní školného na fakultách a na Ústave manažmentu

Slovenskej technickej univerzity v Bratislave.

**UZNESENIE: 17.8/2015-V**

Vedenie STU prerokovalo návrh príkazu kvestora – Postup účtovania školného na STU.

Vedenie STU odporúča upraviť názov príkazu na „Postup jednotného účtovania školného na

STU“. po úprave navrhuje predmetný príkaz kvestora vydať.

**K BODU 9: Návrh na udelenie Plakety STU prof. Ing. Jánovi Šajbidorovi, DrSc.**

Návrh predložil rektor pri príležitosti životného jubilea pána dekana FCHPT STU.

**UZNESENIE: 17.9/2015-V**

Vedenie STU schvaľuje udelenie Plakety STU prof. Ing. Jánovi Šajbidorovi, DrSc. za

mimoriadny prínos pre rozvoj STU.

**K BODU 10: Návrhy na zahraničné pracovné cesty**

Materiál uviedol prorektor Stanko.

**UZNESENIE: 17.10/2015-V**

Vedenie STU schvaľuje zahraničné pracovné cesty špecifikovanú v bodoch 1) až 9).

**1. Belgicko, Brusel**

|  |  |
| --- | --- |
| Účel cesty | Účasť na Ex-post evaluation of Cohesion Policy Programmes |
| Termín podujatia | 13.-14.07.2015 |
| Miesto konania | Belgicko, Brusel |
| Očakávané náklady spolu | 520 € |
| Účastník cesty | Ing. Mgr. Mária Búciová |
| Zdroj financovania: | 1005 – Útvar vedy a výskumu |

**2. Belgicko, Brusel**

|  |  |
| --- | --- |
| Účel cesty | Zasadnutie výboru pre ICT k programu Horizont 2020 |
| Termín podujatia | 22-24.07.2015 |
| Miesto konania | Belgicko, Brusel |
| Očakávané náklady spolu | 0 € |
| Účastník cesty | Ing. Mgr. Mária Búciová |
| Zdroj financovania: | Náklady hradí pozývajúca strana |

**3. Poľsko, Krynica**

|  |  |
| --- | --- |
| Účel cesty | Účasť na podujatí „Economic Forum 2015“ |
| Termín podujatia | 08.-11.09.2015 |
| Miesto konania | Poľsko, Krynica |
| Očakávané náklady spolu | 750 € |
| Účastník cesty | prof. Ing.  Robert Redhammer, PhD. |
| Zdroj financovania: | 1006 Dotácia |

**4. Česká republika, Brno**

|  |  |
| --- | --- |
| Účel cesty | Úpravy SW AIS vo firme IS4U |
| Termín podujatia | 27. 08. 2015 |
| Miesto konania | Česká republika, Brno |
| Očakávané náklady spolu | 32 € |
| Účastník cesty | Ing. Jana Štefánková, Ph.D., Ing. Ivan Prelovský, PhD. |
| Zdroj financovania: | 1001 - Útvar medzinárodných vzťahov |

**5. Česká republika, Brno**

|  |  |
| --- | --- |
| Účel cesty | Úpravy SW AIS vo firme IS4U |
| Termín podujatia | 27. 08. 2015 |
| Miesto konania | Česká republika, Brno |
| Očakávané náklady spolu | 16 € |
| Účastník cesty | Ing. Andrea Bujdáková |
| Zdroj financovania: | 1009 - CVT |

**6. Česká republika, Olomouc**

|  |  |
| --- | --- |
| Účel cesty | Konferencia „Moderní technologie pro farmaceutický průmysl“ |
| Termín podujatia | 09. 09. 2015 |
| Miesto konania | Česká republika, Olomouc |
| Očakávané náklady spolu | 0 € |
| Účastník cesty | prof. Ing. Marián Peciar, PhD. |
| Zdroj financovania: | VEGA |

**7. Fínsko, Espoo**

|  |  |
| --- | --- |
| Účel cesty | Účasť na podujatí „34th Conference of Rectors and Presidents of European Universities of Technology“ |
| Termín podujatia | 17.-19.09.2015 |
| Miesto konania | Fínsko, Espoo |
| Očakávané náklady spolu | 940 € |
| Účastník cesty | prof. Ing.  Robert Redhammer, PhD. |
| Zdroj financovania: | 1006 Dotácia |

**8. Kazahstan, Almaty**

|  |  |
| --- | --- |
| Účel cesty | European Higher Education Fairs. Kazahstan 2015 |
| Termín podujatia | 24. 09. - 01.10. 2015 |
| Miesto konania | **Kazahstan, Almaty** |
| Očakávané náklady spolu | 1716 € |
| Účastník cesty | doc. Ing. Štefan Stanko, PhD. |
| Zdroj financovania: | 1006  - Útvar medzinárodných vzťahov |

**9. Kazahstan, Almaty**

|  |  |
| --- | --- |
| Účel cesty | European Higher Education Fairs. Kazahstan 2015 |
| Termín podujatia | 24. 09. - 29.09. 2015 |
| Miesto konania | **Kazahstan, Almaty** |
| Očakávané náklady spolu | 2662 € |
| Účastník cesty | Ing. Jana Štefánková, Ph.D., Ing. Ivan Prelovský, PhD. |
| Zdroj financovania: | 1006  - Útvar medzinárodných vzťahov |

**K BODU 11: Rôzne**

**K BODU 11/A: Rôzne/Systém zabezpečenia RS Buxus - návrh na zlepšenie súčasného stavu archivácie údajov**

Materiál predložil prorektor Peciar v súvislosti s vymazaním informácií v RS Buxus, a

súčasne navrhol opatrenia na skvalitnenie archivácie údajov aj v ďalších informačných

systémoch STU.

Z diskusie:

Diskusia prebehla k neprimeranému, resp. vysokému počtu zamestnancov STU s prístupom do RS Buxus. Podľa všeobecného názoru prítomných je potrebné tieto prístupy zrevidovať a upraviť.

**UZNESENIE: 17.11/2015-V**

Vedenie STU berie na vedomie informáciu o systéme zabezpečenia RS Buxus - návrh na

zlepšenie súčasného stavu archivácie údajov.

**INFORMÁCIE A OZNAMY:**

Rektor

* informoval o výsledkoch rokovaní ku komplexnej akreditácii
* oboznámil prítomných o aktuálnom stave a vývoji veľkého projektu STU a UK pod názvom „ACCORD“
* požiadal predsedu AS STU o súčinnosť pri navrhovaní a výbere nového člena správnej rady za študentskú časť AS STU
* informoval o stave Konfuciovho inštitútu, kde čínska strana vyvíja nátlak na začlenenie inštitútu priamo pod univerzitu

Prorektor Peciar

* informoval o uskutočnení Letnej univerzity STU, ktorej otvorenie je plánované dňa 07.09.2015 o 11:00 hod. v Trnave, o otvorenie požiadal rektora

Prorektor Biskupič

* požiadal rektora o určenie osôb, ktorí sa za STU zúčastnia podujatia 4 TU, ktoré je realizované pravidelne každý rok, avšak vždy v inej krajine
* informoval, že Výskumná agentúra MŠVVaŠ SR organizuje v novembri konferenciu, na ktorú je potrebné nominovať zástupcu STU – tento bude nominovaný po dohode prorektora Biskupiča s prorektorom Moravčíkom

Plánované termíny najbližších zasadnutí:

|  |  |  |  |  |  |
| --- | --- | --- | --- | --- | --- |
| **September** | 09.09.2015 | KR STU | | 09:00 |  |
|  | 21.09.2015 |  | |  | 10:00 Otvorenie AR |
|  | 22.-23.09.2015 |  | |  | Výjazdové zasadnutie KR STU, Červeník |
|  | 23.09.2015 | V STU | 09:00 | |  |
|  | 30.09.2015 | V STU | | 09:00 |  |

Zapísala: 27.08.2015 Zápisnicu overil: 27.08.2015

Erika Jevčáková prof. Ing. Marián Peciar, PhD.